**Direcția Administrație și Relații Publice**

**Serviciul Administrație Publică, ATOP**

Nr. 7231/22.02.2023

**A N U N Ţ**

În conformitate cu prevederile Hotărârii Guvernului nr. 831/2022 pentru aprobarea Normelor metodologice de aplicare a Legii nr. 52/2003 privind transparenţa decizională în administraţia publică, precum și ale art. 182 alin. (4) coroborate cu ale art. 135 alin. (4) din Ordonanța de urgență a Guvernului nr. 57/2019 privind Codul administrativ și ale Regulamentului de organizare şi funcţionare a Consiliului Judeţean Cluj, vă aducem la cunoştinţă că **marți, 28 februarie 2023, ora 1100**, va avea loc şedinţa publică ordinară a Consiliului Județean Cluj, ale cărei lucrări se vor desfășura prin intermediul unei platforme on-line de videoconferință, care are următorul

**PROIECT AL ORDINII DE ZI:**

|  |  |  |  |
| --- | --- | --- | --- |
| **Nr.**  **crt.** | **Titlul proiectului de hotărâre** | **Inițiatori** | **Nr. Comisiilor de specialitate nominalizate în vederea avizării/**  **avizele emise** |
|  | Proiect de hotărâre privind rectificarea bugetului general propriu al Judeţului Cluj pe anul 2023 | Președinte  Alin Tișe | 2/AF |
|  | Proiect de hotărâre privind însușirea unei documentații cadastrale de alipire pentru imobilul situat în Municipiul Cluj-Napoca, str. Donath nr. 172-174 | Președinte  Alin Tișe | 4/AF |
|  | Proiect de hotărâre privind înscrierea unor componente ale infrastructurii tehnico-edilitare aferente sistemului public de alimentare cu apă și de canalizare în inventarul bunurilor din domeniul public al Județului Cluj | Președinte  Alin Tișe | 4/AF |
|  | Proiect de hotărâre pentru stabilirea unor măsuri privind reglementarea modului de folosinţă a imobilului – Depozit neconform de deșeuri urbane Dej - închis | Președinte  Alin Tișe | 4/AF |
|  | Proiect de hotărâre pentru modificarea Hotărârii Consiliului Judeţean Cluj nr. 217/2021 privind declanșarea procedurii de selecției a membrilor consiliului de administrație de la unele întreprinderi publice aflate sub autoritatea Consiliului Judeţean Cluj | Președinte  Alin Tișe | 4/AF |
|  | Proiect de hotărâre privind aprobarea Organigramei, a Statului de funcţii şi a Regulamentului de organizare şi funcţionare pentru CENTRUL AGRO TRANSILVANIA CLUJ S.A | Președinte  Alin Tișe | 4/AF |
|  | Proiect de hotărâre pentru modificarea Hotărârii Consiliului Judeţean Cluj nr.104/2022 privind aprobarea Organigramei, a Statului de funcţii şi a Regulamentului de organizare şi funcţionare pentru Spitalul Clinic de Pneumoftiziologie ,,Leon Daniello” Cluj-Napoca | Președinte  Alin Tișe | 5/AF |
|  | Proiect de hotărâre pentru modificarea Hotărârii Consiliului Județean Cluj nr. 139/2021 privind reorganizarea Direcției Generale de Asistență Socială și Protecția Copilului Cluj, aprobarea Organigramei, Statului de Funcții și a Regulamentului de organizare și funcționare a aparatului propriu și a serviciilor sociale furnizate de către aceasta | Președinte  Alin Tișe | 5/AF |
|  | Proiect de hotărâre privind desemnarea reprezentanților Consiliului Județean Cluj, în Comisia Județeană pentru Incluziunea Socială Cluj | Președinte  Alin Tișe | 5/AF |
|  | Proiect de hotărâre privind înființarea Comitetului pentru accelerarea procesului de dezinstituţionalizare şi de prevenire a instituţionalizării la nivelul județului Cluj, precum și aprobarea Regulamentului de organizare şi funcţionare al acestuia | Președinte  Alin Tișe | 5/AF |
|  | Proiect de hotărâre privind aprobarea Protocolului de colaborare între Județul Cluj și Institutul Oncologic „Prof. Dr. Ion Chiricuță” Cluj-Napoca | Președinte  Alin Tișe | 5/AF |
|  | Proiect de hotărâre pentru modificarea Hotărârii Consiliului Județean Cluj nr. 12/2021 privind desemnarea reprezentanților Consiliului Județean Cluj în consiliile de administrație ale unor spitale publice | Președinte  Alin Tișe | 5/AF |
|  | Informare privind nivelul de asigurare a securităţii şi a siguranţei civice a comunităţii pe cele 12 luni ale anului 2022 | **-** | - |
|  | **Diverse** | **-** | **-** |

Prezentul anunț se aduce la cunoştinţă locuitorilor județului Cluj prin afişare pe pagina de internet și la sediul Consiliului Județean Cluj şi transmitere către mass-media, cu cel puţin 3 zile înainte de desfăşurarea ședinței în cauză. Acesta se aduce la cunoştinţa cetăţenilor şi a asociaţiilor legal constituite care au prezentat sugestii şi propuneri în scris, cu valoare de recomandare, referitoare la unul dintre domeniile de interes public care urmează să fie abordat în şedinţa publică în cauză, prin grija responsabilului desemnat pentru relaţia cu societatea civilă.

**PREŞEDINTE SECRETAR GENERAL AL JUDEȚULUI**

**Alin Tișe Simona Gaci**